Държавен вестник, бр. 59, 2016 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  59
лиценза му, съответно ако те са вписани в 
съответния регистър и след като БНБ бъде 
уведомена за това от компетентния орган на 
изпращащата държава.
(2) Българската народна банка вписва в 
регистъра по чл. 51 кредитния посредник, за 
който е получено уведомление по ал. 1.
(3) Комисията за защита на потребителите, 
съответно БНБ предприема необходимите 
действия за осъществяване на контрол върху 
клона в срок до два месеца от получаване 
на уведомлението по ал. 1 или преди клона 
да започне да извършва дейност. В срока по 
изречение първо КЗП, съответно БНБ може 
да посочи условията, при които кредитният 
посредник трябва да извършва дейността си 
на територията на Република България.
(4) Кредитен посредник, за когото е получе­
но уведомление по ал. 1, няма право да възлага 
на други лица извършването на дейностите, за 
които е вписан в регистъра по чл. 51.
Раздел III
Дейност на кредитни посредници, регистри­
рани в Република България, на територията 
на друга държава членка
Чл. 57. (1) Кредитен посредник, регистри­
ран в Република България, може да извършва 
дейностите по кредитно посредничество и по 
предоставяне на съвет директно или чрез клон 
на територията на друга държава членка, ако 
дейностите са вписани в регистъра по чл. 51.
(2) Кредитният посредник няма право да 
извършва дейност по кредитно посредничест­
во и по предоставяне на съвет за кредити на 
финансови институции по чл. 3а от Закона за 
кредитните институции в държави членки, в 
които институции, различни от банки, нямат 
право да извършват дейност по кредитиране.
(3) В случаите по ал. 1 кредитният по­
средник уведомява писмено БНБ, че възна­
мерява да извършва дейности по кредитно 
посредничество и по предоставяне на съвет в 
друга държава членка при условия и по ред, 
определени в наредбата по чл. 51, ал. 3.
(4) В срок до един месец от получаване на 
уведомлението по ал. 3 БНБ уведомява ком­
петентните органи на приемащата държава 
за намерението на кредитния посредник да 
извършва дейност на нейна територия и за 
кредиторите, с които кредитният посредник 
е обвързан. В същия срок БНБ информира и 
кредитния посредник, че е уведомила ком­
петентните органи на приемащата държава.
(5) Кредитният посредник може да започне 
да извършва дейност на територията на приема­
щата държава след изтичане на един месец от 
информирането му по ал. 4, изречение второ. 
(6) След получаване на уведомление от 
приемащата държава, че регистриран от БНБ 
кредитен посредник е вписан в регистъра 
на приемащата държава, БНБ включва тази 
информация в регистъра по чл. 51.
Г л а в а  ч е т и р и н а д е с е т а
ПРОФЕСИОНАЛНА ТАЙНА
Чл. 58. (1) Професионална тайна е инфор­
мацията, която КЗП и БНБ придобиват или 
създават за целите на упражнявания контрол 
за спазване на изискванията на този закон.
(2) Членовете на управителния съвет на 
БНБ и председателят и членовете на КЗП, 
служителите, одиторите и експертите, ра­
ботещи за КЗП и БНБ, са длъжни да пазят 
професионалната тайна, включително след 
прекратяване на отношенията им с БНБ, 
съответно с КЗП.
(3) Лицата по ал. 2 може да използват 
информацията, представляваща професио­
нална тайна, само за целите и при изпъл­
нение на служебните си задължения. Тази 
информация не може да се разгласява или 
предоставя на други лица или органи освен 
на посочените в ал. 5.
(4) Ограниченията по ал. 3 не се прилагат, 
ако информацията се предоставя в обобщен 
или резюмиран вид, така че да не може да 
бъдат идентифицирани лицата, за които се 
отнася.
(5) Лицата по ал. 2 може да предоставят 
информацията, която представлява професи­
онална тайна и е получена при изпълнение 
на служебните им задължения, на следните 
органи за изпълнението на техните функции 
или задължения:
1. органите на Министерството на вътреш­
ните работи и на съдебната власт – за целите 
на образувано наказателно производство;
2. съда – в случаите на обжалване на ад­
министративен акт или наказателно поста­
новление на КЗП или БНБ, издадени по реда 
на този закон;
3. Държавна агенция „Национална сигур­
ност“ – в случаи и по ред, определени със 
съвместни инструкции или споразумения.
(6) Органите по ал. 5 са длъжни да из­
ползват получената информация само за 
целите, за които им е предоставена, и да не 
я разпространяват и предоставят на трети 
лица, освен при изпълнение на задължение, 
предвидено в закон.
(7) Комисията за защита на потребителите 
и БНБ може да обменят или да разгласяват 
информация, представляваща професионална 
тайна, помежду си и с другите компетентни 
органи в предвидените от този закон случаи и 
в съответствие с правото на Европейския съюз.
Г л а в а  п е т н а д е с е т а
СЪТРУДНИЧЕСТВО МЕЖДУ КОМПЕ­
ТЕНТНИТЕ ОРГАНИ
Чл. 59. Българската народна банка и КЗП 
обменят информация и си сътрудничат за 
прилагането на този закон.